Diari Oficial de la Generalitat Valenciana


Sumari del DOGV 5430, del 17-01-2007 (2007/38)

ORDRE de 26 de desembre de 2006, de la Conselleria d'Economia, Hisenda i Ocupació, per la qual es regulen i convoquen per a l'exercici 2007, subvencions dirigides a promoure accions de suport a la intermediació laboral a través de federacions i associacions empresarials de la Comunitat Valenciana en desplegament del Programa d'Atenció a Empreses (PAE).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5430

Data del DOGV
:   17-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/38


Data del document
:   26-12-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * mercat laboral
    * organització patronal
    * suport econòmic
    * creació d'ocupació
    * ajuda pública

El Decret 7/2003 de 21 de juny, del president de la Generalitat, assigna a la Conselleria d'Economia, Hisenda i Ocupació, entre altres, les competències en matèries de foment d'ocupació i d'economia social, formació professional ocupacional i contínua i intermediació en el mercat laboral. D'altra banda, l'article 1 del Decret 112/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, reconeix aquesta Conselleria com a departament responsable del Consell de la Generalitat en aquestes matèries.   
Així mateix, el Servici Valencià d'Ocupació i Formació (SERVEF), organisme autònom de naturalesa administrativa adscrit a l'esmentada Conselleria, regulat per la Llei 3/2000, de 17 d'abril, té, entre altres funcions, les relatives a l'impuls i l'execució de les polítiques de la Generalitat Valenciana en matèria d'intermediació en el mercat de treball i d'orientació laboral, les polítiques actives d'ocupació i formació professional així com la concessió de subvencions a càrrec d'operacions corrents i de capital, en els termes i requisits previstos en la normativa d'aplicació.  
La necessitat de complementar les labors d'intermediació laboral en determinats sectors productius de la Comunitat Valenciana, incrementant l'atenció a les empreses enquadrades en les distintes activitats econòmiques, amb la finalitat de millorar el coneixement de les necessitats de formació i contractació dels seus treballadors, mitjançant l'adequada definició dels perfils professionals de les ofertes que realitzen, fa que siga oportuna la creació d'ajudes econòmiques per a la consecució dels objectius descrits.  
La present ordre pretén, a través del Servici Valencià d'Ocupació i Formació (SERVEF), complir els compromisos adquirits per la Generalitat Valenciana, en el Pacte Valencià pel Creixement i l'Ocupació. Aquests compromisos es plasmen en el Decret 130/2006, de 29 de setembre, del Consell, per a la promoció de l'ocupació estable a la Comunitat Valenciana, on s'estableixen els principis rectors i les línies essencials a aplicar a les ajudes per a la contractació de treballadors pertanyents a col·lectius amb més dificultats d'accés a una ocupació estable.  
Per aquest motiu, tenint en compte el que disposa l'article 47 del Text Refós de la Llei d'Hisenda Pública de la Generalitat Valenciana i fent ús de les facultats conferides en l'article 35 de la Llei 5/1983, de 30 de desembre, de Govern Valencià i l'article 9 del Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,  
ORDENE  
Article 1. Objecte  
Les subvencions que es regulen i convoquen mitjançant la present ordre tenen com a objecte promoure la realització, per part de les federacions i les associacions empresarials de la Comunitat Valenciana, en col·laboració amb la Direcció General d'Ocupació i Inserció Laboral del Servici Valencià d'Ocupació i Formació (SERVEF), d'una sèrie d'accions dirigides a incrementar el nivell d'intermediació laboral i millorar la qualitat de la gestió i els nivells de cobertura de les ofertes d'ocupació que realitzen les empreses de la Comunitat Valenciana, tot això en el respectiu àmbit sectorial econòmic de cada entitat.  
Article 2. Beneficiaris  
1. Podran ser beneficiaris de les subvencions previstes en la present ordre les federacions i les associacions empresarials, amb personalitat jurídica pròpia i capacitat d'obrar, regulades per la Llei 19/1977, d'1 d'abril, sobre Regulació del Dret d'Associació.  
2. Les entitats beneficiàries no hauran d'incórrer en els supòsits d'exclusió previstos en l'article 13.2 i 13.3, de la Llei 38/2003, de 17 de novembre, General de Subvencions.  
3. Les entitats beneficiàries hauran de complir la normativa sobre integració laboral de persones amb discapacitat o, si és el cas, l'exempció d'aquesta obligació, d'acord amb el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV núm. 4.907, de 21.12.2004)  
Article 3. Accions  
Per al compliment de l'objecte de la subvenció, les entitats beneficiàries visitaran les empreses enquadrades dins del seu àmbit sectorial econòmic i efectuaran les accions següents:  
1. Proporcionar a les empreses informació sobre els servicis existents en la Direcció General d'Ocupació i Inserció Laboral i en els servicis territorials d'Inserció i Orientació Laboral del SERVEF.  
2. Detectar necessitats de servicis, formatives i d'ocupació.  
3. Afavorir la captació d'ofertes d'ocupació, mitjançant:  
a) Detecció de necessitats de personal.  
b) Anàlisi dels llocs de treball la cobertura dels quals es pretén.  
c) Emplenament i presentació en els centres SERVEF d'Ocupació de l'imprés corresponent.  
4. Analitzar el mercat de treball, amb el contingut següent:  
a) Anàlisi de l'estructura productiva del sector objecte de l'estudi, en particular quant a:  
- Ocupacions que impliquen l'activitat econòmica i percentatge de representació.  
- Situació actual de les empreses del sector.  
- Mitjans utilitzats per a incorporar personal.  
b) Anàlisi ocupacional de les necessitats d'ocupació, determinant els perfils dels llocs de treball a cobrir a curt i mitjà termini.  
5. Oferir i aconsellar el maneig de la pàgina web del SERVEF (servicis a institucions i empreses), en especial:  
a) Consulta de perfils laborables.  
b) Ofertes de treball.  
Article 4. Règim econòmic i financer  
Les subvencions previstes en la present ordre es finançaran a càrrec dels pressupostos de despeses corresponents a l'any 2007 del SERVEF i, com que el programa pressupostari aplicable està cofinançat per fons de la Unió Europea, s'hi aplicarà el que preveuen els articles 6 i 45 de la Llei 38/2003 i l'article 7 del Reial Decret 887/2006.  
Article 5. Quantia i finalitat de les subvencions  
1. La quantia màxima a atorgar a cada federació o associació beneficiària estarà en funció del nombre d'empreses a visitar pel personal contractat a aquest efecte, el qual es determinarà en les resolucions de concessió. Per a això, s'estableix una ràtio de 83 euros per visita a empresa realitzada.  
2. L'import de la subvenció concedida es destinarà a finançar les despeses derivades de l'execució de les accions anteriorment descrites, amb la distribució següent:  
- Un 90% per a despeses de personal.  
- Un 10% per a la cobertura de despeses generals derivades de l'exercici de l'activitat.  
No obstant això, si la subvenció corresponent a despeses generals no fóra utilitzada en aquest concepte, podrà acumular-se a la quantitat corresponent a subvencionar les despeses de personal, cosa que caldrà justificar en els termes establits en l'article 15 de la present ordre.  
3. L'import de les subvencions no podrà ser en cap cas d'una quantia que, aïllada o en concurrència amb subvencions o ajudes d'altres administracions o ens públics o privats, nacionals o internacionals, supere el cost de l'activitat que ha de desenvolupar el beneficiari. En aquests supòsits, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat desenvolupada.  
4. D'acord amb el que preveu l'article 19.5 de la Llei 38/2003 de 17 de novembre, General de Subvencions, els rendiments financers que es generen pels fons lliurats als beneficiaris, no incrementaran l'import de la subvenció concedida, a causa de l'escassa quantia d'aquests, de la dificultat de ser aplicats a les activitats subvencionades i fer-ne el seguiment i control.   
Article 6. Despeses subvencionables  
Es consideraran despeses subvencionables, les que de manera indubtable responen a la naturalesa de l'activitat subvencionada i es realitzen en els terminis establits en la present ordre, d'acord amb l'article 31 de la Llei 38/2003, General de Subvencions, i comprendran:  
a) les retribucions salarials totals del personal contractat per a l'execució de les accions, inclosa la indemnització per finalització del contracte en els casos en què legalment estiga prevista, les cotitzacions a la Seguretat Social i les despeses de transport.  
b) les despeses telefòniques, de correus i de lloguer d'equipament informàtic, derivades del desenvolupament de l'activitat.  
Article 7. Presentació de sol·licituds, documentació i terminis  
1) Les sol·licituds per a l'obtenció de les subvencions regulades en la present ordre hauran de dirigir-se a la Direcció General d'Ocupació i Inserció Laboral del SERVEF i es presentaran en imprés normalitzat en les corresponents direccions territorials d'Ocupació, o en qualsevol altra de les formes establides en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
També cabrà la presentació de sol·licitud d'acord amb el que preveu l'Ordre de 9 de maig de 2005, de la Conselleria d'Economia, Hisenda i Ocupació, per la qual es regula el procediment per a la tramitació telemàtica de sol·licituds de subvencions i la presentació de documentació en l'àmbit competencial del Servici Valencià d'Ocupació i Formació i s'aprova l'aplicació informàtica que la possibilita.  
2) Quan la sol·licitud no reunisca els requisits establits en la present ordre o no s'hi adjunte la documentació que d'acord amb aquesta resulte exigible, de conformitat amb el que preveu l'article 71 de l'esmentada Llei 30/1992, es requerirà l'entitat sol·licitant perquè en el termini de deu dies esmene la falta o aporte els documents preceptius, amb indicació que si no ho fera així, es considerarà que desisteix de la seua petició, amb una resolució prèvia que haurà de ser dictada en els termes que preveu l'article 42 de la llei referida.  
3) El termini per a la presentació de sol·licituds juntament amb la corresponent documentació, serà d'un mes a comptar des de l'endemà de la publicació de la present ordre en el Diari Oficial de la Generalitat. La presentació de la sol·licitud fora de termini determinarà que no siga admesa.  
4) A la sol·licitud caldrà adjuntar-hi la documentació següent:  
a) Memòria-projecte que incloga:  
- Declaració de la previsió del nombre d'empreses a visitar, amb identificació del CNAE.  
- Indicació de l'àmbit territorial d'actuació.  
- Recursos tècnics i materials de què disposa l'entitat, per a l'execució del projecte.  
- Experiència en el desenvolupament d'aquest tipus d'actuacions.  
b) Còpia compulsada de l'acord de constitució de l'entitat beneficiària, així com estatuts i certificat o documentació acreditativa de la inscripció en el registre corresponent.  
c) Certificat, expedit pel secretari de l'assemblea general de l'associació o la federació, o pel registre corresponent, en el qual conste la identitat de la persona que és titular de l'òrgan de representació. En el cas que la sol·licitud requerisca l'autorització expressa de l'assemblea general de la federació o l'associació, haurà d'aportar-se un certificat en què conste l'autorització de l'esmentada assemblea general, per a sol·licitar la subvenció o, si és el cas, una còpia compulsada del document on consten els poders atorgats per la federació o l'associació a favor de la persona que formula la sol·licitud.  
d) Declaració responsable d'altres ajudes públiques sol·licitades o concedides per a la mateixa finalitat, si n'hi haguera.  
e) Autorització expressa al SERVEF per a demanar respectivament davant de l'Agència Estatal de l'administració Tributària, la conselleria d'Economia, Hisenda i Ocupació i la Tresoreria General de la Seguretat Social, la documentació acreditativa de trobar-se el sol·licitant al corrent en les obligacions tributàries i de la Seguretat Social, en els termes establits en l'Ordre de 30 de maig de 1996 de la Conselleria d'Economia i Hisenda i en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre del 2003, General de Subvencions. La validesa dels certificats haurà d'estendre's al moment de l'atorgament de l'ajuda.  
En el supòsit de falta d'autorització, hauran de presentar-se certificats originals positius de l'Agència Estatal de l'administració Tributària, la conselleria d'Economia, Hisenda i Ocupació i la Tresoreria General de la Seguretat Social, expressius d'estar al corrent en el compliment de les obligacions fiscals i amb la Seguretat Social, la validesa dels quals haurà d'estendre's a la data d'atorgament de l'ajuda.   
f) Fitxa de manteniment de tercers, segons el model oficial, emplenat com cal, excepte si s'ha presentat amb anterioritat davant del SERVEF i no hi ha hagut cap variació; en aquest cas, s'indicarà el compte en què es desitja rebre la subvenció (dades de domiciliació bancària).  
g) Declaració responsable de l'entitat sol·licitant sobre el compliment de la normativa sobre integració laboral de persones amb discapacitat o, si és el cas, l'exempció d'aquesta obligació.  
h) Justificació, d'acord amb el que estableix l'art. 13.7 de la Llei General de Subvencions, per part de l'entitat beneficiària, de no estar sotmesos a les prohibicions per a obtenir la condició de beneficiari assenyalades en els apartats 2 i 3 de l'article 13 de l'esmentada norma.  
5) L'òrgan instructor o, si és el cas, la comissió a què es refereix l'art. 8, podrà sol·licitar aclariments als interessats sobre documents o dades que es consideren necessaris per a resoldre sobre la sol·licitud presentada.  
Article 8. Tramitació i valoració de les sol·licituds  
1) La concessió de les ajudes es realitzarà mitjançant concurrència competitiva, entenent per això la que, imputada a un mateix crèdit pressupostari, preveu una eventual pluralitat de sol·licituds i la comparació, en un únic procediment, de les esmentades sol·licituds entre si, d'acord amb els criteris establits en aquesta convocatòria.  
2) Les sol·licituds admeses seran valorades per la Comissió de Valoració, d'acord amb els criteris següents i amb la puntuació que s'indica, sobre un màxim de 17 punts:  
- nombre d'empreses a visitar, d'1 a 5 punts  
- àmbit territorial d'actuacions, d'1 a 3 punts.  
- experiència en aquest tipus d'actuacions, d'1 a 4 punts.  
- esforç cofinançador per part de l'entitat, d'1 a 5 punts.  
3) En cas d'empat en la puntuació, i d'acord amb l'art. 6 del Decret 279/2004, de 17 de desembre, abans mencionat, es donarà prioritat a les entitats que acrediten, amb anterioritat a la publicació de la present ordre, ocupar un major percentatge de treballadors discapacitats en relació amb les respectives plantilles d'aquesta o bé es comprometen a contractar un percentatge major de treballadors discapacitats durant l'àmbit temporal de l'ajuda o de la subvenció.  
En el cas que subsistisca l'empat, es donarà prioritat als que obtinguen major puntuació en el primer criteri. Si es produeix un nou empat, se seguirà el mateix procediment amb els altres criteris en ordre descendent fins a l'últim. Si persistira l'empat, es donarà prioritat a l'entitat que acredite ocupar el major percentatge de treballadors discapacitats en la seua plantilla, comptabilitzada en el moment de la publicació de la norma per la qual es regula la subvenció sol·licitada. Finalment, caldrà ajustar-se a la data de registre d'entrada de la sol·licitud, amb prevalença de la de data anterior.  
4) Una vegada valorades, la Comissió de Valoració estendrà una acta en què es determinaran les sol·licituds seleccionades, així com l'import de l'ajuda que individualment s'haja assignat a cadascuna, d'acord amb la disponibilitat pressupostària.  
Article 9. Composició de la Comissió de Valoració  
La comissió referida en l'article anterior estarà formada per cinc membres, amb la composició següent:  
- Presidenta: la cap de l'Àrea d'Inserció Laboral o persona que la substituïsca.  
- Tres tècnics dels servicis territorials d'Inserció Laboral, que actuaran com a vocals.  
- Un tècnic/una tècnica de l'Àrea d'Inserció Laboral, que actuarà com a secretari/secretària, o persona que el/la substituïsca.  
Aquesta Comissió de Valoració, com a òrgan col·legiat, s'ajustarà en el funcionament al règim establit en els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 10. Finalització del procediment i recursos  
1. La competència per a conéixer les sol·licituds formulades i resoldre-les correspon a la secretària autonòmica d'Ocupació i directora general del SERVEF, de conformitat amb l'article 47.3 del Text Refós de la Llei d'Hisenda Pública de la Generalitat Valenciana, o òrgan administratiu a què s'haja atorgat la corresponent delegació.  
2. Amb caràcter previ a la proposta de resolució, s'exigirà un certificat de trobar-se al corrent en el compliment de les obligacions tributàries i amb la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda.  
3. El termini màxim per a resoldre i notificar la resolució procedent serà de tres mesos a comptar des de l'endemà de la publicació de l'ordre per la qual es dóna publicitat a les línies de crèdit i a l'import global màxim destinat a la concessió de les subvencions.   
Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, d'acord amb el que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la redacció donada per la Llei 4/1999, de 13 de gener, en relació amb l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana i això sense perjuí que subsistisca l'obligació legal de resoldre sobre la petició formulada.  
4. Les resolucions que es dicten a l'empara de la present ordre es notificaran als interessats en els termes que preveu l'article 58 de la referida Llei 30/1992, de 26 de novembre.  
5. La resolució de concessió de les ajudes contindrà, com a mínim, els punts següents:  
a) Motivació de la resolució.  
b) Identificació de l'entitat beneficiària.  
c) Àmbit territorial de desenvolupament de les accions.  
d) Import de la subvenció concedida i percentatges de distribució.  
e) Nombre d'empreses a visitar i CNAE d'aquestes.  
f) Període previst per a la realització de les accions i compliment dels objectius que, en tot cas, no podrà superar la data de 31 d'octubre de 2007.  
g) Qualsevol altra especificació que es considere oportuna.  
6. Les resolucions que es dicten a l'empara de la present ordre esgotaran la via administrativa i contra aquestes podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la resolució, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Això sense perjuí que els interessats puguen interposar, si és el cas, qualsevol altre recurs que consideren oportú, d'acord amb els articles 116 i 117 de l'esmentada Llei 30/1992, de 26 de novembre.  
7. En el cas de la desestimació per silenci administratiu podrà interposar-se idèntic recurs en el termini de sis mesos, a comptar des que haguera finalitzat el termini que, per a dictar i notificar la resolució expressa, es menciona en l'apartat 2 d'aquest article; tot això de conformitat amb el que disposa l'article 46 de la referida Llei 29/1998, de 13 de juliol, i sense perjuí del que disposen els articles 116 i 117 ja mencionats.  
Article 11. Resolució d'incidències  
La secretària autonòmica d'Ocupació i directora general del SERVEF serà l'òrgan competent per a resoldre les incidències produïdes després de la concessió de les ajudes, com ara pròrroga de terminis, modificacions justificades o qualsevol variació de les condicions particulars de la concessió.  
Article 12. Selecció i contractació del personal col·laborador  
1. Una vegada dictada la resolució estimatòria, les entitats beneficiàries procediran a la contractació del personal col·laborador per al desenvolupament de les accions i el compliment dels objectius previstos en la present ordre, personal que haurà de complir els perfils professionals que establisca la Direcció General d'Ocupació i Inserció Laboral.   
2. La selecció d'aquest personal es realitzarà mitjançant la corresponent oferta d'ocupació, si bé l'entitat beneficiària podrà presentar candidats que es troben en situació de desocupació i complisquen els perfils establits. En el cas que el personal a contractar proposat per l'entitat beneficiària haguera sigut seleccionat en exercicis anteriors, no serà necessari repetir el procés de selecció, ja que serà suficient una acta d'acceptació de l'esmentat personal per part de la comissió de selecció.  
3. Es constituirà una comissió formada per cinc membres, tres dels servicis territorials d'Inserció i Orientació Laboral, un dels quals actuarà com a president, i dos de l'entitat beneficiària, la qual tindrà les funcions següents:  
a) Realitzar la selecció definitiva del personal a contractar.  
b) Realitzar el seguiment del compliment de les accions a realitzar.  
4. Posteriorment, el Servici Territorial d'Inserció i Orientació Laboral de la Direcció Territorial d'Ocupació de València realitzarà la formació inicial dels tècnics seleccionats i contractats i els facilitarà les guies d'actuació, la documentació i les fitxes de control oportunes.   
Article 13. Pagament de la subvenció   
1. La Direcció General d'Ocupació i Inserció Laboral, d'acord amb el que estableix l'article 47 bis del Text Refós de la Llei d'Hisenda Pública de la Generalitat Valenciana, i sempre que es mantinga vigent el certificat de trobar-se al corrent en el compliment de les obligacions tributàries i amb la Seguretat Social, podrà satisfer la subvenció concedida de les formes següents:  
a) Amb la presentació prèvia per part de l'entitat beneficiària, en els servicis territorials del SERVEF, d'un aval bancari o d'un depòsit en efectiu per la quantia anticipada, constituït d'acord amb la normativa vigent.  
- Un 40% de l'import es lliurarà una vegada que el beneficiari presente el certificat d'inici de les actuacions i la còpia compulsada dels contractes de treball i de l'alta en la Seguretat Social dels tècnics participants.  
- El 60% restant s'abonarà, mitjançant una resolució, una vegada justificada la totalitat de la despesa i presentada la memòria final segons el model oficial, amb la consecució d'objectius.  
b) El 100% una vegada presentada la memòria final i la justificació de les despeses.  
Article 14. Període d'execució de les accions  
1. Les accions hauran d'iniciar-se immediatament després de la recepció de la resolució de concessió i de la finalització de les sessions formatives del personal contractat.  
2. El compliment i l'execució de les accions i dels objectius de la present ordre es realitzaran com a màxim fins al 31 d'octubre de 2007.  
Article 15. Liquidació final i justificació de despeses imputables  
1. Finalitzada l'execució de les accions, les entitats beneficiàries comunicaran aquest fet en els servicis territorials d'Inserció i Orientació Laboral i presentaran la liquidació final de les despeses realitzades i la memòria a què fa referència l'article 16.2.c) de la present ordre.  
2. Les despeses s'acreditaran mitjançant factures i la resta de documents de valor probatori equivalent, amb validesa en el tràfic jurídic mercantil o amb eficàcia administrativa, en els termes establits reglamentàriament.  
L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a ser acceptades en l'àmbit tributari.  
3. La justificació de les despeses comprendrà la de les despeses de personal, transport i despeses generals així com el compliment dels objectius fixats, i es realitzarà de la manera següent:  
a). Les despeses de personal, mitjançant l'aportació de les corresponents nòmines i documents de cotització TC/1 i TC/2 relatius al període de justificació.  
b) Les despeses de transport, si és el cas, hauran de ser incloses en la corresponent nòmina.  
c) Les despeses generals, mitjançant les corresponents factures. A fi que les factures de despeses no puguen ser imputades pel mateix concepte a altres subvencions, l'entitat beneficiària haurà d'aportar-ne obligatòriament els originals i una còpia. Els servicis territorials d'Inserció i Orientació Laboral segellaran els originals de les factures perquè queden afectades a la subvenció que es justifica amb aquestes i retindran per a l'expedient la còpia compulsada com cal.  
d). El compliment dels objectius fixats, mitjançant l'acreditació del nombre de visites, amb la presentació dels qüestionaris emplenats i firmats correctament i la presentació de la memòria final, d'acord amb els paràmetres establits.  
4. La presentació dels justificants anteriorment indicats així com la memòria de l'activitat, s'efectuarà com a màxim fins al 15 de novembre de 2007.  
Article 16. Obligacions de les entitats   
1) L'entitat beneficiària estarà obligada, segons l'article 14 de la Llei 38/2003, General de Subvencions, a:  
a. Realitzar el comportament o l'activitat que fonamenta la concessió de la subvenció.  
b. Justificar davant de l'òrgan concedent, el compliment dels requisits i de les condicions, així com la realització de l'activitat i el compliment de la finalitat que determinen la concessió de la subvenció.  
c. Sotmetre's a les actuacions de comprovació, a efectuar per l'òrgan concedent, així com qualsevol altra de comprovació i de control financer que puguen realitzar els òrgans de control competents, tant nacionals com comunitaris, amb l'aportació de tota la informació que li siga requerida en l'exercici de les actuacions anteriors.  
d. Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se així que es conega i, en tot cas, amb anterioritat a la justificació de l'aplicació donada als fons percebuts.  
e. Acreditar, amb anterioritat a dictar-se la proposta de resolució de concessió, que es troba al corrent en el compliment de les obligacions tributàries i davant de la Seguretat Social.  
f. Disposar dels llibres comptables, dels registres diligenciats i de la resta de documents auditats com cal en els termes exigits per la legislació mercantil i sectorial aplicable al beneficiari en cada cas.   
g. Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
h. Adoptar les mesures de difusió contingudes en l'apartat 4 de l'article 18 de la Llei 38/2003 General de Subvencions. A aquest efecte es farà constar de manera explícita, en la difusió i la publicitat de les accions, la condició de subvencionades i cofinançades pel Fons Social Europeu, previst en el Reglament CE núm. 1.159/2000 de la Comissió de 30 de maig de 2000 (DOCE de 31.05.2000).  
i. Procedir al reintegrament dels fons percebuts en els supòsits previstos en l'article 37 de l'esmentada Llei 38/2003.  
j. Comunicar als servicis territorials d'Inserció i Orientació Laboral, el reintegrament dels fons no utilitzats o no justificats, i aportar el corresponent justificant.  
2) A més, estarà obligada a:  
a) Comunicar a la Direcció General d'Ocupació i Inserció Laboral la baixa o la renúncia dels tècnics contractats o qualsevol altra incidència que puga donar-se dins de la relació laboral.  
b) Remetre mensualment informació del treball realitzat segons la fitxa de seguiment facilitada a aquest efecte per la Direcció General d'Ocupació i Inserció Laboral.  
c) Presentar una memòria final amb el contingut fixat en l'objecte de la present ordre.  
d) Seguir els criteris d'actuació fixats per la Direcció General d'Ocupació i Inserció Laboral.  
e) Complir els objectius fixats en la resolució de concessió.   
f) En el cas que es tracten dades de caràcter personal, caldrà garantir-ne la confidencialitat, segons el que preveu la Llei Orgànica 15/1999, de 13 de desembre, de Protecció de Dades de Caràcter Personal. Per a això, haurà d'exigir-se aquesta obligació al personal contractat per a dur a terme les accions regulades per aquesta ordre, obligació que subsistirà encara que s'extingisca la seua relació laboral amb l'entitat beneficiària, de conformitat amb el que disposa l'art. 10 de l'esmentada norma.   
Article 17. Seguiment i control  
1. Correspon a la Direcció General d'Ocupació i Inserció Laboral, a través dels servicis territorials d'Inserció i Orientació Laboral, dur a terme la funció de control de les subvencions concedides, així com el seguiment i l'avaluació de les accions desenvolupades. L'entitat facilitarà a aquests efectes qualsevol tipus d'informació o documentació que poguera ser sol·licitada.  
2. L'entitat col·laboradora queda sotmesa a les actuacions de comprovació i de seguiment que realitze la Direcció General d'Ocupació i Inserció Laboral i, si és el cas, la Inspecció de Treball i Seguretat Social. Igualment, queda sotmesa a les accions de control financer que puga realitzar la Intervenció General, el Tribunal de Comptes i les que puga efectuar la Comissió i el Tribunal de Comptes de la Unió Europea, segons el que disposa l'art. 45 de la Llei General de Subvencions.  
Article 18. Resolució i minoració de les subvencions concedides  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o d'ajudes atorgades per altres administracions o ens públics o privats, podrà donar lloc a la modificació de la resolució de concessió.  
2. Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció, a més dels casos previstos en l'article 37 de la Llei 38/2003 General de Subvencions, en els casos següents:  
- Incompliment per l'entitat beneficiària de les obligacions assenyalades en la present ordre.  
- Falta de presentació de la memòria final.  
3. Serà causa de minoració de la subvenció concedida, la insuficient justificació de les despeses contingudes en els apartats a) i b) de l'article 6 de la present ordre així com el compliment parcial dels objectius establits en la resolució de concessió.  
4. Els supòsits previstos en aquest article donaran lloc a la incoació d'un procediment de reintegrament de l'import total o parcial de la subvenció concedida per part de l'òrgan competent per a concedir la subvenció, d'acord amb les prescripcions previstes en l'article 42 de la Llei 38/2003, de 17 de novembre, General de Subvencions, i en els articles 91, 92 i 93 del RD 887/2006, de 21 de juliol, pel qual s'aprova el Reglament de la Llei General de Subvencions. En tot cas es garantirà en la tramitació del procediment el dret de l'interessat al tràmit d'audiència.   
DISPOSICIONS ADDICIONALS  
Primera  
La concessió de les ajudes previstes en la present ordre estarà condicionada a l'existència de crèdit adequat i suficient per a això en els Pressupostos de la Generalitat Valenciana per a l'exercici 2007.  
Segona  
Una vegada aprovats els pressupostos per a l'exercici 2007, i en compliment del que preveu l'article 47 del Text Refós de la Llei d'Hisenda Pública de la Generalitat Valenciana, s'autoritza la secretària autonòmica d'Ocupació i directora general del SERVEF perquè, mitjançant una resolució, faça pública la línia pressupostària i l'import global màxim a càrrec del qual es concediran les subvencions previstes en aquesta convocatòria.  
Tercera  
En allò no previst en la present ordre caldrà ajustar-se al que disposen els preceptes bàsics de la Llei 38/2003, de 17 de novembre, General de Subvencions i del Reglament aprovat pel Reial Decret 887/2006, de 21 de juliol; als preceptes del Text Refós de la Llei d'Hisenda Pública de la Generalitat Valenciana que siguen aplicables a aquesta matèria i no estiguen en contradicció amb la normativa bàsica, i amb caràcter supletori, als preceptes que no tinguen caràcter bàsic de la llei i el reglament referits.  
DISPOSICIONS FINALS  
Primera  
Es faculta la secretària autonòmica d'Ocupació i directora general del SERVEF per a dictar les instruccions i adoptar les mesures que considere oportunes per al desplegament, la interpretació i l'aplicació de la present ordre.  
Segona  
La present ordre entrarà en vigor a partir de l'endemà de la publicació en el Diari Oficial de la Generalitat.  
Tercera  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, un recurs de reposició davant d'aquest mateix òrgan, en el termini d'un mes, computat en els termes ja dits, de conformitat amb el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. I això sense perjuí de qualsevol altre que els interessats consideren oportú realitzar.  
València, 26 de desembre de 2006  
El conseller d'Economia, Hisenda i Ocupació  
GERARDO CAMPS DEVESA